פירוש נוסף ערך זה עוסק בסרט מדע בדיוני. אם התכוונתם ליסוד החמישי בתורת ארבעת היסודות של אריסטו, ראו אתר (מיתולוגיה).

**האלמנט החמישי** הוא סרט מדע בדיוני ופעולה צרפתי-אמריקאי בבימויו של לוק בסון משנת 1997 ובכיכובם של ברוס ויליס, מילה יובוביץ', כריס טאקר וגארי אולדמן. הסרט, אשר יצא לאקרנים בשנת 1997, זכה להצלחה רבה והצליח להכניס 263 מיליון דולר בקופות כשתקציב הפקתו של הסרט עומד על 90 מיליון דולר. את התפאורה עיצבו יוצרי הקומיקס הצרפתים ז׳אן ז׳ירו וז'אן קלוד מאז'ירס ואת התלבושות עיצב ז'אן-פול גוטייה. בסרט הופעות אורח של שחקנים רבים, בהם איאן הולם, המוזיקאי טריקי ועוד.

עלילת הסרט
----------

הסרט מתרחש בעתיד בו לבני האדם יכולת לנוע בספינות חלל במהירות עצומה ועל פני כדור הארץ מתניידים בעזרת מכונות מעופפות וכן בקשר עם מספר רב של חיזרים. עם זאת, על האנושות והיקום כולו מאיים רוע כלשהו הנקרא "הרוע הגדול" המבקש להחריבם. אותו רוע משתמש בסוכן אנושי בשם ז'אן-בפטיסט זורג (גארי אולדמן), הבעלים של תאגיד-העל "זורג תעשיות" המנצל את עובדיו, כדי לסכל את תוכניותיהם של גזע חייזרים עתיק להציל את האנושות בעזרת נשק אולטימטיבי - היסוד החמישי.

עם תחילת הסרט נגלית התרחשות בחפירה ארכאולוגית במצרים בתחילת המאה ה-20, עת חייזרים הלוקחים ארבע אבנים המהוות חלקים מ"נשק אולטימטיבי" כנגד רוע וזאת כדי להגן עליהן. ארבע האבנים מייצגות את ארבעת היסודות, אש, אוויר, מים ואדמה. האבנים מקיפות פסל, שהוא "האלמנט החמישי", גם אותו החייזרים לוקחים. בו בזמן אנו מגלים כי נזיר שעקב אחר החפירה מודע לתוכניתם של החייזרים ומהווה סוכנם על פני כדור הארץ.

שלוש מאות שנים אחר כך מתחילה העלילה המרכזית של הסרט, עם הופעתו של אותו רוע בצורת גוף שחור גדול בחלל. אותם חייזרים מגוננים יוצרים קשר עם בני האדם, מספרים להם על הסכנה ומדווחים להם שהם שולחים את כל מרכיבי "הנשק האולטימטיבי" אליהם. המשלחת מותקפת בדרך בידי שכירי החרב של זורג במטרה ללכוד את אותם חלקים. עם זאת מצליחים בני האדם לשחזר על ידי הדפסת רקמות אדם, את אחד האלמנטים שעליו המשלחת הייתה אמורה להגן, המהווה בעצמו חלק מהנשק ומוגדר לבני האדם כישות עילאית. אותה ישות משוחזרת מתגלה כבחורה בעלת מראה אנושי העונה לשם לילו (מילה יובוביץ'). בעקבות שורת מקרים וטעויות לילו נוחתת בחיקו של נהג המונית קורבין דאלאס (ברוס ויליס), אשר בעברו היה איש קומנדו בשירות הממשלה. דאלאס ולילו יוצאים ביחד למשימה למצוא את החלקים הנוספים של "הנשק האולטימטיבי", אשר הוחבאו בגופה של חייזרית העומדת להופיע בכוכב מרוחק. כסיפור כיסוי למבצע, מצטרפים השניים לשדר רדיו ונאלצים לסבול את רודי רוד (כריס טאקר), שדרן ידוען בעל תוכנית רדיו בין-כוכבית, מעצבן, תזזיתי ומוקף דרך קבע בפמליית עוזרים חנפנים.

הספינה מותקפת על ידי שכירי החרב של זורג, אשר מרדו בו, ואף זורג עצמו, בניסיון ללכוד את ארבע האבנים, אך דאלאס ולילו מצליחים להביסם ולהימלט, זורג נלכד על גב הספינה בעת שזו מתפוצצת. דאלאס, לילו וחבריהם חוזרים לכדור הארץ, לאותו אתר ארכאולוגי במצרים, במטרה להרכיב את הנשק, אך לילו, אשר למדה במהלך המסע על מלחמה, נואשה מלעזור לבני האדם. לאחר שדאלאס מתוודה על אהבתו אליה היא מסכימה ומשלימה את הרכבת "הנשק האולטימטיבי" אשר אכן משמיד את אותו גוף שחור.

צוות שחקנים ודמויות
-------------------

| שם השחקן | שם הדמות | הערה |
| --- | --- | --- |
| ברוס ויליס | קורבין דאלאס | נהג מונית אשר היה בעברו איש קומנדו בשירות הממשלה והגיבור הראשי של הסרט |
| מילה יובוביץ' | לילו | בחורה אשר מתגלה כיישות עילאית, "האלמנט החמישי", והגיבורה המשנית הראשית של הסרט |
| כריס טאקר | רובי רוד | שדרן כוכב מעצבן ותזזיתי |
| גארי אולדמן | ז'אן-בפטיסט זורג | הבעלים של תאגיד "זורג תעשיות" אשר מנצל את עובדיו כדי לסכל את תוכניותיהם של גזע חייזרים להציל את האנושות בעזרת היסוד החמישי והוא מחפש אחריו.
זורג משומש כסוכן אנושי כביכול בשביל "הרוע הגדול", זורג פועל והוצג בתור האנטגוניסט הראשי של הסרט אך לבסוף התגלה כי "הרוע הגדול" הוא האנטגוניסט הראשי האמיתי של הסרט וכי זורג הוא האנטגוניסט המשני הראשי של הסרט |

מוזיקה
------

את המוזיקה לסרט הלחין וכתב אריק סרה, המוזיקאי הכמעט קבוע בסרטיו של בסון.

קישורים חיצוניים
----------------

ויקישיתוף מדיה וקבצים בנושא **האלמנט החמישי** בוויקישיתוף
* 

* אתר האינטרנט הרשמי של האלמנט החמישי

* "האלמנט החמישי", במסד הנתונים הקולנועיים IMDb (באנגלית)

* "האלמנט החמישי", באתר נטפליקס

* "האלמנט החמישי", באתר AllMovie (באנגלית)

* "האלמנט החמישי", באתר Rotten Tomatoes (באנגלית)

* "האלמנט החמישי", באתר Box Office Mojo (באנגלית)

* "האלמנט החמישי", באתר Metacritic (באנגלית)

* "האלמנט החמישי", באתר אידיבי

* "האלמנט החמישי", תסריט הסרט באתר Scripts.com (באנגלית)

* "האלמנט החמישי", באתר Prime Video (באנגלית)

* "האלמנט החמישי", באתר Hulu סרטים (באנגלית)

* "האלמנט החמישי", במסד הנתונים הקולנועיים KinoPoisk (ברוסית)

| סרטים בבימויו של לוק בסון |
| --- |
| 

|  |
| --- |
| הקרב האחרון (1983) • רכבת תחתית (1985) • הכחול הגדול (1988) • ניקיטה (1990) • אטלנטיס (1991) • לאון (1994) • האלמנט החמישי (1997) • ז'אן ד'ארק (1999) • אנג'ל A‏ (2005) • ארתור והמינימונים (2006) • ארתור: נקמתו של מלתזאר (2009) • הרפתקאותיה המופלאות של אדל (2010) • ארתור 3: מלחמת שני העולמות (2010) • החבר'ה הרעים (2013) • לוסי (2014) • ולריאן ועיר אלף הכוכבים (2017) • אנה (2019) |

 |


|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 3089624
* BnF: cb13177432m (data)
* CANTIC: a12031148
* GND: 4617271-3
* LCCN: no98102144
* MusicBrainz release group: 6d1a8775-9814-393d-91ca-e6fc46945eb1
* MusicBrainz work: 5403a89e-786b-49c9-b758-c722be1c727a
* SUDOC: 035260483
* VIAF: 316752154
* WorldCat (עם VIAF): 316752154

 |